
Povijesna struka | kritika hrvatske 
historiografije danas 


Povodom kritike hrvatske historiografije - koju su u zadnje vrijeme iznijeli S. 
Antoljak, N. Šetić, A. Buczynski i Z. Canjuga - autor u ovom radu raspravlja o 
nekim problemima razvoja povijesne znanosti i o nekim pojavama u povijesnoj 
struci koje produbljuju njezinu krizu. 


O nekim problemima u povijesnoj struci! 


“U svojim idejama o sebi i društvu, kao i u svim svojim drugim nastojanjima, 
um prelazi put od vladanja do robovanja? 
R. M. Unger, Znanje i politika, Zagreb 1989. 


“Blago čovjeku koji je stekao mudrost 
i čovjeku koji je zadobio razboritost." 
Biblija, Mudre izreke, 3, 13 


1. Historiografija je dio povijesne struke. - Razvoj 1 rezultate historiografije, njezinu 
znanstvenu i organizacijsku razinu, ne možemo promatrati izvan povijesne struke u cjeli- 
ni. Kritička analiza prošlih 1 sadašnjih dostignuća mora pritom biti više od monotonog opi- 
sivanja 1 nabrajanja naslova povijesnih tekstova. Drugim riječima, kritičkom analizom 
naučnih rezultata, metoda 1 problema, unutar povijesne znanosti, moramo pokazati da je 
došlo vrijeme da i povijest historiografije i/ili kritika historiografije imaju obilježje znan- 
stvenosti. Da bismo međutim mogli znanstveno analizirati rezultate historiografije, da bi- 
smo našu kritiku uzdigli do znanosti, moramo dobro poznavati određene povijesne proce- 
se i probleme koje su proučavali historičari, te razvoj povijesne znanosti u cjelini. Moramo 
zatim dobro poznavati naučne metode koje su historičari primjenjivali, njihovu istra- 
živačku osnovicu, ocijeniti njihovu kritičnost, stručnost, poznavanje građe i literature itd. 
To znači da u svakom pogledu moramo imati više informacija i znanja od historičara čije 
radove ocjenjujemo. Pritom moramo biti i korektni 1 nepristrani i stručni. 

Osim toga, da bismo mogli valjano ocijeniti rezultate povijesne znanosti određenog 
razdoblja, pojedine historičare i/ili cijelu jednu generaciju historičara, moramo rezultate 
historiografije promatrati u kontekstu razvoja i organizacije cjelokupne povijesne struke. 
To je nužno iz više razloga. Ako polazimo od shvaćanja da povijesnu znanost nije moguće 


! Ovaj sam rad završio u proljeće 1997. godine. Do sada nije objavljen. Ovo je znatno kraća verzija teksta. 

promatrati kao izoliranu pojavu, lako je zamijetiti da na razvoj historiografije utječu dvije 
međusobno povezane zajednice povijesti: (1) zajednica povijesne znanosti, prije svega 
preko znanstveno-istraživačke djelatnosti 1 organizacija i (2) nastavno-pedagoška zajed- 
nica povijesti, osobito preko organizacije nastave na fakultetima, pedagoškim akademija- 
ma 1 u školama. 

Prisjetimo se sada temeljnih institucija i organizacija na kojima se osnivaju te dvije za- 
jednice povijesti i time formiranje cjelokupne povijesne struke: 


A) Zajednicu povijesne znanosti formiraju i oblikuju: 

1. Znanstveno-istraživačke institucije: povijesni instituti i zavodi, studij povijesti na fakulte- 
tima (nastavnici sa svojim  znanstveno-istraživačkim projektima i  znanstve- 
no-istraživačkim radom na području povijesne znanosti); povijesna društva i udruženja, 
povijesni arhivi, znanstveni časopisi i cjelokupno izdavaštvo povijesne građe, studija, 
knjiga itd. 

2. Historičari sa svojim radom i znanstveno-istraživačkim projektima; svojim povezivanjem 
i međusobnim udruživanjem unutar povijesne struke (putem znanstvenih projekata, orga- 
nizacije instituta i zavoda, znanstvenih skupova, historijskih društava, izdavanja građe i 
časopisa itd.). 

3. Cjelokupna tradicija povijesne znanosti - tj. sama historiografija. 


B) Nastavno-pedagošku zajednicu povijesti formiraju i oblikuju: 

1. Studij povijesti - pri fakultetima i pedagoškim akademijama. 

2. Poslijediplomski studij povijesti (magisterij 1 doktorat). 

3. Nastava povijesti - povijest kao nastavni predmet na pojedinim fakultetima (pravu, poli- 
tičkim znanostima, teologiji itd.), na pedagoškim akademijama, u osnovnim i srednjim 

= školama. 
4. Nastavnici i profesori na fakultetima, pedagoškim akademijama i školama. 
5. Cjelokupna tradicija nastavne djelatnosti, pedagoške prakse i iskustva. 


2. Neki problemi u povijesnoj struci danas.- Razvoj historiografije, njezina znanstvena 
razina i unutrašnja organizacija, prije svega ovisi o stupnju razvijenosti i stručnosti tih dvi- 
ju zajednica povijesti: 1 zajednice povijesne znanosti (osobito o organizaciji i realizaciji 
znanstveno-istraživačkog rada) 1 nastavno-pedagoške zajednice povijesti, napose o dodi- 
plomskom i poslijediplomskom studiju, o organizaciji mentorstva uopće, prije svega kod 
izradbe magisterija i doktorata, a dakako 1 o organizaciji školske nastave. Nužno je što više 
razvijati 1 međusobno povezati te dvije zajednice povijesti, jer o tome ovisi razina, 
stručnost i razvoj povijesne znanosti, širenje znanstvenih rezultata i, prema tome, razvoj 
povijesne struke u cjelini. 

Kakav je međutim u našoj sredini stupanj razvijenosti tih dviju zajednica povijesti? 
Kakva je njihova organizacija i koliko i kako su međusobno povezane? Da li se i u kojoj 
mjeri država brine za razvoj povijesne struke i koliko ulaže u taj razvoj? Da li naše društvo 
doprinosi boljem radu i razvoju povijesne struke u cjelini? Da li utječe na međusobno po- 
vezivanje tih dviju zajednica povijesti? Da li potiče međusobno povezivanje historičara u 
cilju napretka povijesne znanosti, ili svojim odlukama utječe na njihovu razjedinjenost i 
usporava mogućnost razvoja? 

Nužnoje odgovoriti na ta pitanja zato jer se naša povijesna struka, promatrajući je preko 
organizacije i uzajamne (ne)povezanosti tih dviju zajednica povijesti, nalazi već duže vri- 
jeme, a osobito danas, u ne baš najboljem stanju. Najveći je nedostatak u tome što nemamo 
dobrih zajedničkih planova i jasnih ciljeva - ni znanstveno-istraživačkih niti nastav- 
no-pedagoških - što smo razjedinjeni i neorganizirani. Uz to, nastaju pojave koje odstupa- 

ju i od znanstvenih i od pedagoških kriterija. A sve to, uvjeren sam, koči razvoj povijesne 
struke u cjelini. 

Nemoguće je ovdje iznijeti sve probleme vezane uz razvoj povijesne struke, niti je 
moguće analizirati njezino cjelokupno stanje, i znanstveno-istraživačko i pedagoško 1 
stručno. Za sve to potreban je znatno veći prostor i više vremena. O tome pripremam 
opsežniju studiju u kojoj ću analizirati i razvoj hrvatske historiografije. Da bih mogao uka- 
zati na određene probleme, koji su odraz stanja naše struke danas, ovdje ću analizirati 
samo neke pojave u najvažnijim središnjim znanstvenim i pedagoškim institucijama, jer o 
njima ovisi razvoj cjelokupne povijesne struke. 

Novi prijedlog o međusobnoj suradnji povijesnih ustanova.- Odsjek za povijest Filo- 
zofskog fakulteta Sveučilišta u Zagrebu je školske godine 1992./93. izradio prijedlog o no- 
vom načinu organizacije i znanstveno-istraživačkog rada (unutar središnjih povijesnih in- 
stituta, zavoda, fakulteta i arhiva, na razini Zagreba i RH) i pedagoško-nastavne djelatnosti 
na studiju povijesti. Učinio je to u nastojanju da te dvije razine povijesne struke međusob- 
no funkcionalno poveže i stručno još više usavrši. Uz to, taj je plan nastao 1 na poticaj za- 
konskih promjena o novoj organizaciji Sveučilišta i znanstveno-istraživačkih instituta. 
Predložio ga je Institutu za suvremenu povijest, sadašnjem Hrvatskom institutu za povi- 
jest. 

U tom je planu Odsjek za povijest predlagao slijedeće: a) da se unutar Sveučilišta u Za- 
grebu povežu tri najvažnije institucije povijesti: Odsjek za povijest, Zavod za hrvatsku po- 
vijest 1 Institut za suvremenu povijest; b) da se te tri središnje povijesne ustanove (Odsjek, 
Zavod 1 Institut) međusobno institucijski udruže i organiziraju unutar novog sveučilišnog 
Odjela i/ili Instituta za hrvatsku povijest; c) da zatim zajedno planiraju i organiziraju: 
znanstveno-istraživačke projekte i znanstveno-istraživački rad u cjelini (na razini 
Sveučilišta u Zagrebu i RH); nastavne planove i programe i cjelokupnu nastavnu djelatnost 
na dodiplomskom i poslijediplomskom studiju povijesti; da se u tu nastavu uključe svi koji 
su za to sposobni 1 spremni; da zajedno organiziraju mentorski rad, osobito na studiju po- 
vijesti iu novom Odjelu; d) da se u te nove planove i projekte (i znanstveno-istraživačke i 
nastavne) uključe sve institucije 1 svi pojedinci kao suradnici (iz drugih fakulteta, zavoda 1 
povijesnih arhiva) koji se bave proučavanjem povijesti uopće a napose povijesti hrvatskog 
naroda. | 

Taj prijedlog bi bio, posve sigurno, donio bolju organizaciju i postigao bolje rezultate 
na svim područjima: i znanstveno-istraživačkom i pedagoškom i stručnom uopće. Unutar 
jednog Odjela za hrvatsku povijest našlo bi se dovoljno vrsnih stručnjaka koji bi dali 
osnovni doprinos razvoju povijesne znanosti, nastave 1 pomoćnih povijesnih znanosti. Taj 
je prijedlog bio racionalan u svakom pogledu: i znanstvenom i nastavnom i ekonomskom i 
stručnom. Tada su postojale mogućnosti da se i realizira. Historičari bi se udružili 1 
međusobno povezali. Zajednički bi radili na istom cilju: unapređenju povijesne znanosti i 
povijesne struke uopće. Na inicijativu Odsjeka za povijest više puta su se okupili histo- 
ričari iz spomenutih institucija. Razgovarali su o tom planu. 

Međutim, ravnatelj Instituta za suvremenu povijest M. Valentić je tada zagovarao svoj 
plan o organizaciji znanstvenog rada, ali samo unutar Instituta koji on vodi. U najkraćim 
crtama zagovarao je ovaj plan: a) budući da je Institut za suvremenu povijest postao jedini 
državni institut, koji organizira i financira država, taj će Institut on pretvoriti u središnju 
nacionalnu znanstvenu organizaciju; b) Institut bi organizirao cjelokupni znanstveni rad i 
znanstvene projekte koji bi obuhvatili hrvatsku povijest, opću povijest i pomoćne povije- 
sne znanosti; c) Sveučilištu, tj. Odsjeku za povijest 1 Filozofskom fakultetu uopće, ostala 
bi samo nastavna djelatnost. 

Taj je svoj plan, u više sličnih varijanti, svugdje uporno ponavljao. M. Valentić je bio 
spreman prihvatiti i prihvaćao je suradnju 1 pojedinaca 1 drugih institucija, ali samo ukoli- 
ko su se uklopili u njegov koncept. Međutim, već tada su neki znanstvenici, iz više institu- 
Cija, u više navrata isticali da taj plan neće i ne može uspjeti iz više razloga. Najveću su pre- 
preku vidjeli u tome što taj Institut nema historičara koji bi podjednako istraživali sva po- 
dručja i sva razdoblja povijesti hrvatskog naroda. Bilo im je dakle jasno da taj Institut ni u 
kom slučaju ne može brzo to ostvariti. Da bi se plan tog ravnatelja ostvario potrebno je 
mnogo godina upornog rada i odgajanje mladih znanstvenika, kojima su danas, usput 
rečeno, mentori nastavnici Odsjeka za povijest. Zato je svaki razgovor o brzom ostvarenju 
tog plana bio i ostao nerealan. Osim toga, spomenuti su znanstvenici isticali da će projekt 
M. Valentića - a znali su da će ga on uporno provoditi, jer iza njega stoji moćna preporuka 
vlasti, na koju se on vješto poziva, posebno kada je riječ o ostvarenju financijskih sredstava 
i otvaranju novih radnih mjesta - u svakom pogledu “progutati sve druge institucije povi- 
jesti i sve druge znanstvene projekte. To znači da će prigrabiti većinu novčanih sredstava, 
bez obzira na nedostatak stručnjaka i neutemeljenost plana. Njihova su se predviđanja i 
strahovanja nažalost obistinila. ' 

Velika je šteta što se tada nismo uspjeli dogovoriti 1 prihvatiti prijedlog Odsjeka za povi- 
jest. Uvjeren sam da na razvoj povijesne struke u cjelini, napose na razvoj povijesne zna- 
nosti, možemo više utjecati ako se međusobno bolje povežemo, ako se bolje organiziramo. 
Danas je u tom pogledu stanje više nego loše. Posve smo i neorganizirani i međusobno raz- 
jedinjeni. Jedino nas povezuje poslijediplomski studij, dok nas dodiplomski studiji povije- 
sti razjedinjuju. 

Novi studij povijesti.- Naime, M. Valentić je, angažirajući se i na nastavno-pedagoškom 
području, uspio još više razjediniti i drugo važno područje povijesne struke: pedagošku za- 
jednicu povijesti. Najprije se angažirao kao predavač na Hrvatskim studijama, a zatim kao 
dekan tog novog i u mnogo čemu spornog Fakulteta. Na tom je Fakultetu, uz podršku rek- 
tora Sveučilišta u Zagrebu 1 vlasti, osnovao novi studij povijesti, uz postojeći na istom 
Sveučilištu. 

Svaki međutim ozbiljni znanstvenik, svi oni koji polaze od stručnosti 1 racionalnosti, a 
to su jedino valjani kriteriji, kada kane pokrenuti neki novi studij na Sveučilištu moraju se 
upitati: 

a) Da li taj studij (u ovom slučaju studij povijesti) već postoji na Sveučilištu? 

- Odgovor: Studij povijesti (današnji Odsjek za povijest na Filozofskom fakultetu u Za- 
grebu) postoji od otvaranja našeg Sveučilišta, od 1874. godine do danas. 

b) Da li novi studij povijesti nudi nove sadržaje: novi nastavni plan i program, nove na- 
stavne predmete i da li otvara nova nastavna i znanstvena područja? 

- Odgovor: Ne! Jer Odsjek za povijest pokriva cjelokupnu i nacionalnu 1 opću povijest 1 
pomoćne povijesne znanosti. Novi studij povijesti nije ponudio ni jedno novo područje (ni 
nastavno ni znanstveno) koje već ne postoji na Odsjeku za povijest. 

C) Da li ipak postoje potrebe, i koje su to, da se na istom Sveučilištu u Zagrebu osnuje, 
uz već postojeći, posve istovjetni studij povijesti? 

- Odgovor: Odsjek za povijest svake godine upisuje oko 130 studenata. A to je dovoljno 
za čitavu državu. Koje su to dakle druge potrebe? Koji su to drugi razlozi? Uz to, svakako 
valja imati na umu da, osim u Zagrebu, postoje još studij povijesti u Zadru, Puli, Rijeci i 


U uvjerenju da ću utjecati na prihvaćanje i ostvarenje spomenutog plana Odsjeka za povijest, ja sam tada u 
Institutu za suvremenu povijest, na prijedlog njegova upravitelja, pokrenuo i organizirao opsežni znanstveni 
projekt. No već dugo nisam suradnik tog Instituta. 

Osijeku. Zar su doista potreba dva studija povijesti u Zagrebu? Kako i na koji način to 
opravdati? 

d) Da li na Sveučilištu postoji dovoljno sveučilišnih profesora koji bi stručno i kvalitet- 
no utemeljili i organizirali novi studij povijesti? 

- Odgovor: Ne! U Zagrebu nema slobodnih stručnjaka, kvalitetnih sveučilišnih nastav- 
nika, koji bi pokrili sva razdoblja i sve nastavne predmete na tom novom studiju. Tko će 
onda raditi u nastavi? U svakom slučaju, nastava na tom novom studiju povijesti, zbog sve- 
ga toga, ne može biti kvalitetnija. Koji su prema tome razlozi pokretanja novog studija po- 
vijesti? 

€) Da li je za novi studij povijesti osiguran kvalitetni prostor? 

- Odgovor: Ne! 

f) Da li je sve to (otvaranje i organizacija novog studija povijesti) ekonomski opravda- 
no? 

- Odgovor: Ne! To je, promatramo li i sa ekonomskoga gledišta, nepotrebni veliki izda- 
tak za ionako siromašno Sveučilište i državu. Ta su se sredstva mogla racionalnije iskori- 
stiti. 

Oni koji su donijeli i ostvarili taj plan, koji su utemeljili novi studij povijesti, koji su na- 
pokon utemeljili taj u mnogo čemu sporni Fakultet, nisu nažalost polazili od stručnosti, ra- 
cionalnosti ekonomičnosti i odgovornosti. U povijesti ovog Sveučilišta ništa se slično još 
nije dogodilo. Teško da će se ikad i dogoditi, iako i to nije sigurno, jer se i dalje na tom Fa- 
kultetu osnivaju studijske grupe koje već postoje na Sveučilištu. Stoga je ta kriza daleko 
dublja i šira. : 

Pa ipak, uza sve to - uza svu nelogičnost i nestručnost, ali i uza sve to što čitav postupak 
nije bio prilagođen postojećem zakonu - taj je novi studij povijesti osnovan. A to je više 
nego dokaz o velikoj nesređenosti unutar povijesne struke, ali i šire. Postoji li uopće 
mogućnost da izađemo iz tog stanja? Da se svi zajedno organiziramo oko trajnih vrijedno- 
sti: da nam pri organizaciji povijesne struke (na području 1 znanosti 1 nastave) znanost i 
stručnost budu jedini kriteriji! Na tome bismo morali svi zajedno mnogo učiniti. 


O kritici hrvatske historiografije 


Razvoj naše historiografije, kako se vidi iz primjera koja sam naveo, moramo promatra- 
ti u okviru razvoja cjelokupne povijesne struke uopće i napose unutar organizacije dviju 
povijesnih zajednica: i znanstvene i pedagoške zajednice povijesti. Kada pak raspravljamo 
o određenim problemima u hrvatskoj historiografiji, nužno je iskazati stručnost, nepristra- 
nost i znanje, tj. poznavanje povijesnih procesa i problema o kojima je riječ. Pritom našu 
kritiku moramo uzdići do naučne kritike i do znanosti. Danas nažalost kod nas rijetko nal- 
lazimo na naučnu kritiku. Primjeri koje sam izabrao to jasno pokazuju. 


1. Kritika S. Antoljaka iN. Šetića. - Historičar S. Antoljak objavio je kontroverzno dje- 
lo Renesansa hrvatske historiografije. Predgovor je napisao glavni i odgovorni urednik te 
edicije historičar N. Šetić. U tom “Predgovoru? N. Šetić knjigu predstavlja kao “intelek- 
tualnu oporuku povjesničara S. Antoljaka" (6). Prema njegovoj u svakom pogledu ishitre- 


3 S. Antoljak, Renesansa hrvatske historiografije: dosadašnje, sadašnje i buduće zadaće, “Naša sloga", Pazin 
1996., 119 str. 

noj ocjeni, Antoljak u toj studiji “analizira 1 objašnjava sudbinu hrvatske historiografije u 
posljednjih pedeset godina kada je dominiralo jugoslavenstvo i komunistička ideologija? 
(1) 

Slijedeći u svemu svog mentora, Šetić je upravo takvim stavom iskazao razinu i domet 
današnje kritike naše historiografije. No, da bismo o tome dobili još bolji uvid, upoznajmo 
Šetićev kategorički zaključak o karakteru cjelokupne hrvatske historiografije “u posljed- 
njih pedeset godina": “Funkcioniranje hrvatske historiografije za komunističko-soci- 
jalističkog poretka autor vrlo kritički ocjenjuje pokazujući njena odstupanja od znanstve- 
no-metodoloških kriterija. Kritički razobličava utjecaj ideološkog koncepta i aktera na 
njeno oblikovanje te pokušaje pojedinaca u održavanju njena digniteta. Isto tako sažeto 
pokazuje i stanje historiografije na exjugoslavenskom području u poslijeratnom razdoblju, 
au kontekstu toga stanja u hrvatskoj historiografiji ocjenjujući utjecaj VIE ideologije 
na razvoj historiografije." (7) 

Taj zaključak 1 stav S. Antoljaka podržava i dio naših historičara koji su se priklonili toj 
više manje “službenoj" ocjeni hrvatske historiografije.“ Četiri su međutim bitne značajke 
iskazane u tom stavu: prvo, to je prije svega zaključak S. Antoljaka 1 rezultat je njegovih 
“istraživanja; drugo, taj se stav, kao i knjiga u cjelini, odlikuje pretjeranim generalizacija- 
ma, ishitrenim zaključcima bez pravih uporišta u činjenicama, neznanstvenim pristupom 
tim problemima, nepoznavanjem osnovnih rezultata historiografije 1 svrstavanjem uz 
službene neodmjerene izjave diletanata; treće, do tog se stava nije došlo naučnim 
istraživanjem, nije nastao kao rezultat naučne kritike 1 sustavnog proučavanja; četvrto, taj 
su stav i takve apriorne ocjene prihvatili neki historičari. U svakom slučaju, analiza tog 
teksta pokazuje da je taj stav nastao kao izraz ishitrene 1 pretjerane generalizacije, da nije 
utemeljen na naučnoj kritici i da ni u kom vidu ne slijedi povijesnu znanost. Zašto? Ovdje 
ukratko o tome. 

Prvo, zagovornici takvog mišljenje o hrvatskoj historiografiji, koji na taj način odbacuje 
gotovo cjelokupnu njezinu tradiciju zadnjih pola stoljeća, morali bi dokazati istinitost toga 
stava. Do sada to nije dokazao ni jedan historičar. 

Drugo, upravo je zadnjih pedeset godina, gledajući u cjelini, hrvatska historiografija 
postigla velike rezultate, kao nikada ranije: upravo je tada povijesna istraživanja uzdigla 
do znanosti, ponajprije razvijajući tehnike, postupke i metode znanstvenog rada, šireći 
time istraživačku osnovicu. Potrebno je dakako kritički istražiti razvoj i domet hrvatske hi- 
storiografije, ajedini je put naučna kritika, koja od svakog traži: znanje i dobro poznavanje 
razvoja historiografije. 

Treće, osim svega toga, zar je moguće (kako to čine Antoljak, Šetić, Buczynski, Canju- 
ga 1 drugi koji slijede takav pristup) sve hrvatske historičare svrstati u jedan kalup 1 za sve 
reći: (1) daje na sve njih jednako “dominiralo jugoslavenstvo i komunistička ideologija? 1 
(2) da su historičari zbog toga, jer su živjeli unutar “komunističko-socijalističkog poret- 
ka, tobože u većini slučajeva “odstupali od znanstveno-metodoloških kriterija'. Zar je 
moguće danas to tvrditi? To je u svakom pogledu netočan i neutemeljen zaključak. 

Četvrto, taj zaključak nije rezultat ozbiljnih istraživanja. Prije svega, ako netko živi u 
određenom ““poretku', u ovom slučaju historičari, to ne mora nužno biti dokaz da svi oni 
prihvaćaju i da u svemu slijede službenu ideologiju tog poretka. Jer mnogi to nisu radili, i 
mnogi nisu bili komunisti. No, bez obzira što su neki hrvatski historičari prihvatili tu ideo- 
logiju, pri čemu ovdje nije važno da istražujemo njezin sadržaj, među njima možemo naći 
u svakom pogledu veoma istaknute znanstvenike, koji su hrvatsku historiografiju, ako na 


% Usp. na primjer J. Krišto, Katolička crkva i Nezavisna Država Hrvatska 1941.-1945., Zagreb 1998., 35-36. 

umu imamo njihove znanstvene rezultate i primjenu suvremenih znanstvenih metoda, uz- 
digli na razinu evropske povijesne znanosti. Njihova će djela ostati trajno zabilježena kao 
izuzetna ostvarenja. U grupu takvih vrijednih i u svemu uzornih znanstvenika - bez obzira 
koliko se oni između sebe razlikuju u istraživanjima - svakako ulaze J. Adamček, Lj. Bo- 
ban, M. Gross i drugi. Njih u naučnim istraživanjima nije smetalo ni “jugoslavenstvo? ni 
“komunistička ideologija? ni taj “komunističko-socijalistički poredak", jer su bili i ostali 
istinski znanstvenici, što dakako ne znači da su u svemu bili u pravu. I obratno, lako bih 
mogao navesti više historičara koji ili nisu prihvaćali “ideologiju? tog “poretka", ili su u 
svemu tome bili nedosljedni, pa ipak ih (ni po svojoj marljivosti ni po znanstvenim rezul- 
tatima i naučnim metodama) ne možemo uzeti kao uzor. Prema tome, moramo zaključiti 
da je odnos službene ideologije i povijesne znanosti veoma složen, a S. Antoljak, i svi oni 
koji ga u tome slijede, krajnje su površno prišli tom problemu. 

Napokon, da bi netko mogao istražiti utjecaj marksizma 1/1ili komunističke ideologije na 
razvoj 1/ili stagnaciju historiografije, taj bi morao (1) dobro poznavati teorijsku misao K. 
Marxa i marksizma uopće; (2) dobro upoznati strukturu 1 “funkcioniranje" ideologije 1 nje- 
zinu ulogu u razvoju društva i (3) veoma dobro poznavati razvoj naše historiografije. Do 
sada međutim naši kritičari nisu pokazali da sve to poznaju. Na kraju, jedno je ustanoviti 
gledište nestručnjaka, na primjer mišljenje nekog političara o hrvatskoj historiografiji, a 
drugo je istražiti da li je 1 koji historičar slijedio te “službene" naputke. Moramo ipak i ov- 
dje postaviti pitanje: koji to ozbiljni historičar može prihvatiti mišljenje nekog diletanta 
političara o razvoju povijesne znanosti? 

A što se pak tiče same knjige Renesansa hrvatske historiografije S. Antoljaka, ona po 
svom sadržaju i znanstvenim rezultatima ne zaslužuje da o njoj ozbiljno raspravljamo. To 
u cjelini nije ozbiljno znanstveno djelo. Pritom je izlišno u njoj tražiti pojedine propuste ili 
pogreške. Jer ona u cjelini, ni u kom vidu, nije utemeljena na znanstvenoj kritici 1 jer njezin 
autor nije svoja istraživanja utemeljio na zasadama znanstvenog rada, već na osobnim im- 
presijama 1 utiscima. Zato je suvišno ukazivati na pojedine njegove pogreške. Jer bi za to 
trebalo napisati znatno veći tekst od njegovog. A tada bi bilo lakše napisati novu raspravu o 
razvoju hrvatske historiografije. Pri tome bi knjiga S. Antoljaka mogla poslužiti korisno 
samo u jednome: da shvatimo kako ne treba pisati povijest hrvatske historiografije. On na 
primjer može navesti niz pojedinačnih podataka, ali ne može uočiti osnovne probleme ve- 
zane uz razvoj povijesne znanosti. : 

Sadržaj te knjige je uz to nepregledan, tekst nejasan, u koji često umeće dijelove koji ne- 
maju veze s problemom rasprave 1 prethodnim tekstom. On daje savjete koji su vrlo pre- 
tenciozni, na primjer: o osnivanju “Instituta za proučavanje europskih država i naroda sa 
sjedištem u Zagrebu" (59). U svakom slučaju, njegova analiza razvoja naše historiografije 
nije doprinos razvoju povijesne znanosti. Međutim, donosi mnoge ishitrene zaključke, 
koje nije utemeljio na sustavnom istraživanju i argumentiranju, a ipak ih neki historičari 
prihvaćaju 1 šire. Zato njegova knjiga, na žalost, ima više negativnih negoli pozitivnih po- 
sljedica na razvoj povijesne znanosti i na razvoj hrvatske historiografije u cjelini. 


2. Kritika A. Buczynskog. - Novi glavni i odgovorni urednik Povijesnih priloga - časo- | 
pisa Hrvatskog instituta za povijest - A. Buczynski objavio je u tom časopisu Riječ uredni- 
ka (vol. 14, od 1995., 16-17) u kojem uz ostalo ističe: 1) “Urednički odbor" tog časopisa 
odlučilo se za “daljnju promjene dosadašnjih koncepcija i kompozicije Povijesnih prilo- 
ga". 2) Urednik je pritom uvjeren da su “konačnim ostvarenjem samostalne hrvatske 
države napokon stvorene okolnosti za napredak povijesnih znanosti u nas". 3) “Glavnom 
zadaćom'" časopisa urednik najavljuje “stavljanje hrvatske povijesti u širi, srednjoeuropski 

kontekst, s naglaskom na suradnji s iskusnim povjesničarima u inozemstvu slijedeći put 
komparativnih povijesnih istraživanja“. 

Polazeći od tih uvjerenja, A. Buczynskije samouvjereno, s pouzdanošću u svoje znanje 
o razvoju cjelokupne hrvatske historiografije zaključio: “Hrvatska je historiografija u vri- 
jeme nakon drugoga svjetskog rata bila pod izrazitom dominacijom jugoslavenske totali- 
tarne ideologije 1 marksističkog tumačenja povijesnih zbivanja. Netolerantnost bivšega 
političkoga sustava prema tekovinama zapadnoeuropske civilizacije i njegovo neprizna- 
vanje slobode izražavanja misli, sprječavali su nesputani razvoj profesionalne suradnje 
između hrvatskih povjesničara i njihovih kolega u zemljama s demokratskim poretkom. 
Pravo na kritičke rasprave i diskusije među ravnopravnima jest glavni preduvjet za procvat 
povijesnih znanosti. Posljedica jednopartijskog starateljstva bila je zamjetna praznina u 
domaćoj historiografiji u odnosu na zapadnoeuropsku povijesnu znanost, a zbog toga je 1 
znanje stranih povjesničara o hrvatskoj prošlosti bilo nedostatno. Time je učinjena velika 
nepravda prema hrvatskoj povijesnoj baštini, a stvorene su predrasude koje još dan danas 
značajno utječu na najmoćnije čimbenike svjetske politike." 

Teško je u povijesnim tekstovima naći primjer u kojem je na toliko malo prostora, s toli- 
ko malo riječi, rečeno toliko mnogo netočnosti 1 ishitrenih tvrdnji, bez pravih uporišta u 
činjenicama i bez poznavanja činjenica. Moramo stoga svi zajedno postaviti pitanje: da li 
je to stav “kuće" (tj. Hrvatskog instituta za povijest) u cjelini, a ne samo usputna izjava 
urednika? Zar je moguće da se u jednom našem povijesnom časopisu, koji ima međuna- 
rodno uredništvo, objave takve tvrdnje, krajnje netočne 1 površne, da ih napiše čovjek koji 
o tome nema dovoljno informacija? Zato moramo postaviti 1 ovo pitanje: odakle njemu 
znanje o svemu tome, i o razvoju cjelokupne hrvatske historiografije, i o uvjetima razvoja 
“bivšega političkog sustava", 10 “marksističkom tumačenju povijesti" 1 o odnosima hrvat- 
skih historičara prema evropskoj historiografiji? 

Ovdje dakako nije riječ o tome kakve ocjene netko donosi o tim problemima, nego o 
načinu i metodi stvaranja takvih zaključaka. Jer je jasno da do tih i takvih ocjena A. 
Buczynski nije došao na temelju sustavnih znanstvenih istraživanja tih problema. A znan- 
stvenik, 1 uz to urednik povijesnog časopisa koji našu povijesnu znanost treba predstavljati 
vani, mora pokazati malo više promišljanja. Svoje stavove o tako važnim problemima, o 
razvoju hrvatske historiografije, moramo utemeljiti na znanstvenoj kritici, na rezultatima 
povijesne znanosti 1 time na sustavnom istraživanju tih složenih problema! Znanost 1 znan- 
stvena kritika mora učiniti otklon od politike 1 od neutemeljenih ishitrenih tvrdnji. O tome 
ovdje ukratko nekoliko primjedaba. 

Prije svega, “konačno ostvarenje samostalne hrvatske države“ - samo po sebi, ako sve to 
promatramo isključivo s gledišta razvoja znanosti, jer je ovdje o tome riječ - ne mora 
značiti da su “napokon stvorene okolnosti za napredak povijesne znanosti u nas". Jer, kako 
znamo, naša povijesna znanost 1 razvoj hrvatske historiografije imaju dugu i bogatu tradi- 
ciju: upravo zadnjih pedeset godina hrvatski su historičari postigli izvanredne rezultate, 
prevladali su publicistički pristup, povijesna su istraživanja uzdigli do znanosti i usposta- 
vili mnogostruku suradnju sa stranim historičarima. To znači, i lako je to dokazati, da su 1 
tada postojale “okolnosti? 1 stanovite mogućnosti za “napredak" povijesne znanosti. Da li 
je međutim taj “napredak" mogao biti 1 brži i kvalitetniji, to je drugi problem. Ali je činje- 
nica daje i tada postojala mogućnost da se znanost slobodno razvija: slobodoumni 1 vrijed- 
ni znanstvenik, ako to jest, može učiniti odmak 1 od politike i od svakog poretka, 1 jučer 1 
danas. 

Zatim, na drugoj strani, razvoj i/ili “napredak" povijesne znanosti uvijek, u svim 
društvenim sistemima, ovisi o ovim činiteljima: (1) o organizaciji cjelokupne povijesne 

struke (o organizaciji i znanstvene i pedagoške zajednice povijesti, povijesnih instituta, 
zavoda 1 cjelokupne znanstvene djelatnosti) i (2) o novčanim sredstvima koja država iz- 
dvaja za financiranje znanstveno-istraživačke i pedagoške djelatnosti. Danas je “u nas?" i 
jedno (organizacija cjelokupne povijesne struke) i drugo (financiranje znanstveno-istra- 
živačkog rada) spalo na vrlo niske grane. Nikada se na primjer još nije dogodilo, bar ne u 
zadnjih pedeset godina, da se znanstveniku za rasprave, objavljene u znanstvenim časopi- 
sima, ne plaća autorski honorar. Danas je to pravilo. Samo se nešto malo bolje financira 
cjelokupni znanstveno-istraživački rad. Time je znanstveni rad obezvrijeđen kao nikada 
ranije, što će imati vrlo negativnih posljedica na razvoj znanosti “u nas". Osim toga, nasta- 
ju do sada neviđene pojave, koje sam samo djelomično naveo, a one još više produbljuju 
krizu u povijesnoj struci “u nas". 

Analizirajmo i kontroverziju u spomenutoj tvrdnji A. Buczynskog: “Hrvatska je histo- 
riografija u vrijeme nakon drugoga svjetskog rata bila pod izrazitom dominacijom jugosla- 
venske totalitarne ideologije i marksističkog tumačenja povijesnih zbivanja." Kako vidi- 
mo, u samo jednoj rečenici urednik tog časopisa donosi tri proizvoljne ocjene: (1) on s jed- 
nim potezom pera ocjenjuje razvoj cjelokupne hrvatske historiografije zadnjih pola stol- 
jeća; (2) zatim tvrdi da je hrvatska historiografija bila “pod izrazitom dominacijom jugo- 
slavenske totalitarne ideologije" i (3) da je uz to hrvatska historiografija bila pod “izrazi- 
tom dominacijom" i “marksističkog tumačenja povijesnih zbivanja“. Da je prema tome 
povijesna znanost bila neslobodna. 

Pustimo na stranu za sada nepreciznost njegovih pojmova i misli, pa ispitajmo ono naj- 
važnije o čemu ovdje raspravljamo. Kada je riječ o prvoj ocjeni, jasno je da taj urednik ne 
poznaje razvoj hrvatske historiografije, čak ni na onoj osnovnoj informativnoj razini, tj. 
uvida u historiografsku produkciju, koju imaju naši studenti na dodiplomskom i poslijedi- 
plomskom studiju povijesti. No u drugoj ocjeni on je još smioniji: on zapravo hrvatskoj hi- 
storiografiji poriče ikakvu samostalnost i tvrdi da je bila u službi socijalističke politike, tj. 
“pod izrazitom dominacijom jugoslavenske totalitarne ideologije". Time je našoj povije- 
snoj znanosti zadnjih pola stoljeća zanijekao bilo kakvi slobodni razvoj i bilo kakvu slo- 
bodnu djelatnost, dok je hrvatske historičare prikazao kao slijepe poslušnike socijali- 
stičkog režima. Takvu izjavu, izrečenu nažalost u znanstvenom časopisu, može dati samo 
onaj tko ne pozna dovoljno ni razvoj hrvatske historiografije niti razvoj naših prilika. 

Posebno je neutemeljena njegova tvrdnja da je hrvatska historiografija u tom razdoblju 
bila “pod izrazitom dominacijom marksističkog tumačenja povijesnih zbivanja". Jer taj 
urednik ne pozna ni rezultate niti razvoj naše historiografije, ani teorijsku misao K. Marxa 
i marksizma, te njegovu primjenu u našoj znanstvenoj i političkoj praksi. Znanost ipak 
traži poznavanje činjenica i veći odmak od dnevne politike. Takve ishitrene izjave i takav 
pristup, koji nije utemeljen na znanstvenom istraživanju, neće ništa pridonijeti razvoju po- 
vijesne znanosti. 


3. Kritika Z. Canjuge. - Knjiga Z. Canjuge Posljednji razgovor s hrvatskim Judom? 
sama po sebi - po svom (ne)stručnom dometu - ne zaslužuje posebnu pažnju, naročito ne s 
gledišta razvoja povijesne znanosti. Ovdje je ipak uzimam kao primjer u kojem jedan pov- 
jesničar i sadašnji aktualni političar, koji obnaša vrlo visoku dužnost u strukturi zagre- 
bačke gradske vlasti, iznosi impresionističke i neargumentirane ocjene o hrvatskoj histo- 
riografiji. 


* Z. Canjuga, Posljednji razgovor s hrvatskim Judom, Zagreb 1997. 

Prije svega sam naslov knjige je nejasan i nespretan. Nije naime jasno na kojeg je Judu 
mislio. Ako je mislio na biblijsku ličnost, morao bi znati da se u biblijskim tekstovima spo- 
minje: Juda Makabej, Juda apostol nazvan Tadej, Juda pleme i Juda Iskariotski Isusov 1z- 
dajica. Na bilo koju biblijsku ličnost da je mislio, nije primjereno to ime (Juda) u ovom 
slučaju upotrijebiti, pogotovo zato jer ne postoji niti je postojao “hrvatski Juda". Osim toga 
neprimjerno je i zato jer je njegova knjiga zapravo loše sročen politički pamflet. On naime 
“hrvatskim Judom (u smislu izdajice i “farizeja') naziva sve one ličnosti i stranke u 
Hrvatskoj koje ne prihvaćaju, po njegovu sudu, jedino ispravnu politiku, a to je politika 
njegove stranke. S tim u vezi mogli bismo postaviti pitanje: nije li ta knjiga zapravo njegov 
(Canjugin) razgovor sa samim sobom (kao “hrvatskim Judom)? No to je problem druge 
vrste o kojem ovdje sada ne raspravljamo. | 

Z. Canjuga u toj knjizi na više mjesta napada hrvatsku historiografiju. O toj historiogra- 
fiji donosi slične ocjene koje smo upoznali u prethodnim primjerima. Ovo su ocjene koje 
stalno ponavlja: hrvatska je historiografija (“za vrijeme komunističke Hrvatske 1 Jugosla- 
vije“) bila “1deologizirana", bila je “prožeta marksizmom'", razvijala se “pod utjecajem 
marksizma" i “jugoslavenstva", pa “ideje jugoslavenstva nisu bile strane ni hrvatskim pov- 
jesnicima* (64-66). To je, tvrdi on, sve do danas ostalo trajno obilježje hrvatske historio- 
grafije: “S tim problemom hrvatska historiografija opterećena je 1 danas a ta opterećenost 
ideologijom osjeća se i u nedjelotvornosti hrvatskog povjesništva u relevantnom objašnja- 
vanju hrvatske povijesti svojim europskim kolegama, znanstvenicima i političarima? (66) 
Ili na primjer ova njegova tvrdnja: “No povijesna znanost i njezina metodologija bili su za- 
snivani na dijalektičkom materijalizmu kao temelju učenja marksizma, a hrvatstvo tu nije 
bilo u funkciji stvaranja nekakve samostalne hrvatske države (...)" (64) 

Nisu to jedine netočnosti koje on donosi u toj knjizi. Teško je o tome pisati, jer gotovo 
nema ni jednog pasusa ni jedne rečenice niti jednog stava koji nisu sporni. On u toj knjizi 
nije pokazao ni stručnost ni dovoljno obrazovanje ni poznavanje problema o kojima piše, 
ni poznavanje izvora i literature niti dovoljnu pismenost. Upoznajmo to na ovim primjeri- 
ma. | 

Prvo: o kvaliteti teksta.- Da li je, prije svega, riječ o povijesnom tekstu i/ili o povijesnoj 
raspravi? Nijedno ni drugo! On doduše u predgovoru piše: “Ovo je knjiga filozofskih, po- 
vijesnih i politoloških studija". Međutim, njegov tekst u toj knjizi nema veze ni sa filozofi- 
jom ni sa poviješću ni sa politologijom. To nisu niti mogu biti “*studije", posebno ne iz po- 
vijesne znanosti, jer ta knjiga ne sadrži ni osnovne elemente da je ocijenimo kao znanstve- 
ni tekst. To nije znanstveni tekst iz ovih razloga: ne iznosi rezultate samostalnih istraživan- 
ja izvora; tekst nema znanstvenih bilježaka; autor ne pozna literaturu 1 izvore; tekst je ne- 
pregledan i nesuvisao i to u tolikoj mjeri da autor nije u stanju redom od jednoga do drugo- 
ga pasusa pratiti temu i logično izložiti problem o kojem piše. Riječ je zapravo o 
početnički napisanom novinarskom tekstu. | 

Drugo: o (ne)poznavanju povijesnih događaja.- Malo je reći da Canjuga slabo poznaje 
povijesne činjenice, a da o razumijevanju složenih povijesnih i društvenih procesa i ne go- 
vorimo: on povijesne događaje naprosto izmišlja! Evo primjera: 

U prvom slučaju on piše o zasjedanju Hrvatskog sabora 1860. godine: “Hrvatski Sabor 
1860. godine pozivao se na zaključke hrvatskog Sabora od lipnja 1848. godine (...)? (83) 
Primjedba: Hrvatski sabor je međutim, prvi put nakon 1848. godine, sazvan tek 1861. go- 
dine! 

U drugom slučaju on piše o “hrvatskim prijedlozima na zasjedanju Bečkog Parlamen- 
ta "' 1848. godine: “Ideje o federalizaciji koje su se pokušale ostvariti hrvatskim prijedlozi- 
ma na zasjedanju Bečkog Parlamenta 22. srpnja 1848. godine (...)" (65) 


176 


PETAR KORUNIĆ - Povijesna struka i kritika hrvatske historiografije danas 


Primjedba: ni jedan međutim “hrvatski prijedlog" 1848. godine, a posebno ne poli- 
tičkog 1 državnopravnog sadržaja, nije mogao doći niti je došao na dnevni red “zasjedanja' 
austrijskog Parlamenta, jer poslovnik te institucije to nije dopuštao! 

Nepoznavanje povijesnih događaja i činjenica u njegovom tekstu inače ima vrlo mno- 
go. No važnije je ovo: on u svom tekstu niže pojedine događaje, koje često s prethodnim 
tekstom nisu u vezi, ali daje posve krivo i netočno tumačenje povijesnih zbivanja. Zato je u 
njegovom tekstu sporna gotovo svaka rečenica. 

Treće: o prepisivanju tuđih radova.- Z. Canjuga često prepisuje pojedine fragmente i 
veće cjeline od drugih autora 1 to donosi kao svoj tekst. No on se na te autore ne poziva, ne 
spominje njihova djela, niti ih navodi u literaturi." Osnovno je ovdje pitanje: kako to da se 
on u svom osnovnom tekstu ne poziva ni na jednog autora? To je problem posebne vrste. 
Canjuga u tekstovima drugih autora zapravo “prepoznaje svoje “misli? i svoja “naučna 
otkrića" i, posve u skladu s tom “metodologijom, sve te “svoje" dijelove teksta prenosi u 
svoju knj igu. Zato i ne treba da se poziva na druge autore, jer su to 1 onako “njegove misli" 
inj egova“ *naučna otkrića'. Njegov tekst u toj knjizi nema osnovnih elemenata originalno- 
sti 1 samostalnosti znanstvenog rada. 

Četvrto: o kritici liberalizma.- Uz mnoge druge zamjerke je je uputio hrvatskoj histo- 
riografiji, on joj prigovara i ovo: “Historiografija za komunističke Hrvatske i Jugoslavije 
pod utjecajem marksizma pozitivnije je vrednovala i više je polagala pozornost tobože ne- 
kakvim liberalnim orijentacijama hrvatskih političara". (64) I još ovo: “U ideologiziranoj 
historiografiji, prožetoj marksizmom kakva je hrvatska historiografija donedavno bila za 
komunističke Jugoslavije, pojam konzervativnog rijetko je kada imao pozitivno određenje 
i značenje." (64) 

Nužno je ovdje o tome nešto reći, ne zbog Canjugina teksta, nego više zato jer se slične 
ocjene sve češće pojavljuju. O liberalizmu u hrvatskoj politici opširnije sam raspravljao i 
raspravljat ću na drugom mjestu, zato ovdje o tome vrlo kratko. 

Srpska je historiografija, posebno preko radova V. Krestića, cjelokupnu hrvatsku politi- 
ku u 19. stoljeća ocjenjivala kao krajnje “konzervativnu. Prema shvaćanju te historiogra- 
fije, hrvatski su političari svoju politiku (tj. hrvatski nacionalni 1 politički program, pro- 
gram ujedinjene Hrvatske, program o organizaciji nacionalnih kulturnih i političkih insti- 
tucija, hrvatski nacionalni pokret itd.) temeljili isključivo na historijskom pravu, na hrvat- 
skom državnom pravu i hrvatskoj državnopravnoj tradiciji. A sve je to, tvrdili su srpski hi- 
storičari, povezano s ovim negativnim sustavima: konzervativizmom, reakcionarnošću, 
agresivnim nacionalizmom i stoga netrpeljivošću spram drugih naroda, osobito prema 
srpskom narodu. Na tim i takvim tezama srpski su historičari gradili još smjelije tvrdnje, 
sve do teze o genocidnosti hrvatskog naroda. 

Hrvatski su historičari stoga uložili dosta truda da dokažu neodrživost takvih teza. Do- 
kazivali su, na temelju boljeg poznavanja izvora, da su hrvatski političari svoju politiku - tj. 
hrvatski nacionalni i politički program, program o organizaciji ujedinjene Hrvatske kao 
samostalne i suverene nacionalne države unutar austrijske (kon)federacije, osnivanje na- 
cionalnih kulturnih i političkih institucija i organizaciju hrvatskog nacionalnog pokreta u 
cjelini - temeljili kako na hrvatskom državnom pravu tako i na prirodnom pravu a napose 
na liberalnim i demokratskim osnovama koje donosi građansko/civilno društvo. Uz to, do- 
kazivali su, da su stalno zastupali razne ideje solidarnosti, osobito među slavenskim naro- 
dima. A to su ideje o ilirizmu, slovinsvu, austroslavizmu, slavenstvu i južnoslavenstvu. 


jd Usp. o tome na primjer njegov tekst (str. 82-83) i moju knjigu Jugoslavizam i federalizam u hrvatskom nacio- 
nalnom preporodu (Zagreb 1989, str. 70-71). Takvih primjera ima više. 

Dokazivali su da u tim idejama nije bilo nikakvog agresivnog nacionalizma. O svemu 
tome svjedoče mnogobrojni izvori. Da bismo međutim sve te vrijednosti (o liberalizmu, o 
prirodnom pravu, o građanskom/civilnom društvu, o liberalnom 1 demokratskom sustavu 
itd.) mogli 1 uočiti i valjano razumjeti, da bismo ih mogli prepoznati i valjano analizirati, 
da bismo mogli uočiti njihov presudni utjecaj na razvoj složenih povijesnih i društvenim 
procesa - na primjer na proces integracije hrvatske nacije i na formiranje građanskog 
društva - moramo imati mnogo znanja, moramo se svestrano obrazovati kao istinski inte- 
lektualci i znanstvenici, moramo povijesna istraživanja uzdići do znanosti. Razumije se da 
Canjuga, ako sudimo po onome što je pokazao u toj knjizi, to nije u stanju." 

Pritom moramo znati da liberalna načela - koja su hrvatski političari u 19. stoljeću uno- 
sili u svoje programe 1 političke sustave - nisu izlagali sustavno 1 da oni u teorijskom pogle- 
du o liberalizmu nisu donijeli ništa bitno novo. Nije im to bilo važno. Bitno je međutim 
uočiti ovo: hrvatski su političari, bez obzira na međusobne ideološke razlike, na liberalnim 
načelima i na osnovama liberalne demokracije utemeljili posve nov 1 politički 1 društveni 
sustav, koji je omogućio integraciju hrvatske nacije. Naime, nakon rušenja feudalnog su- 
stava (društvenog, pravnog, političkog, državnog i privrednog) za revolucije 1848. godine 
i, nasuprot tome, prihvaćanja građanskog/civilnog društva, hrvatski su se političari 
1848.-1850. a posebno od 1860./61. godine dalje dosljedno zalagali za ostvarenje ovih vri- 
jednosti: svih oblika slobode (lične, narodne, političke, građanske itd.), jednakosti (eko- 
nomske, političke, pravne, socijalne itd.), ravnopravnosti (svih ljudi 1 svih naroda); za 
ostvarenje ideje pravde i pravednosti, građanskih sloboda, demokracije, parlamentarne de- 
mokracije, slobodnih izbora, višestranačkog sistema, pravne države, vladavine prava 1 za- 
kona, pluralizma uloga, stavova 1 ciljeva itd. 

Samo je taj novi politički i društveni sustav, sustav liberalne demokracije unutar 
građanskog društva u razvoju - koji su prihvatili svi hrvatski političari nakon sloma feuda- 
lizma, jer drugi sustav nije ni postojao - već u 19. stoljeću omogućavao: formiranje i orga- 
nizaciju modernih političkih stranaka, slobodnih izbora, organizaciju hrvatskog sabora 
kao zakonodavne institucije, formiranje temeljnih kulturnih 1 političkih nacionalnih insti- 
tucija 1td. Cjelokupna ta djelatnost hrvatskih preporoditelja - utemeljena isključivo na libe- 
ralnim i demokratskim osnovama, na sistemu modernog građanskog društva, na moderni- 
zacijskim procesima tog društva - omogućila je utemeljenje osnovnih vrijednosti koje su 
utjecale na integraciju hrvatske nacije i postupnu organizaciju ujedinjene Hrvatske kao ne- 
zavisne suverene moderne nacionalne države. 

To su, kako vidimo, temeljne vrijednosti građanskog društva, to su liberalne i demok- 
ratske osnovice. Da li je pritom u hrvatskoj javnosti tada bilo liberalnih, liberal- 
no-konzervativnih 1/1li konzervativnih ideja i stavova (kod pojedinaca, elite, raznih grupa 1 
stranaka) o nekim aspektima društva, to je drugi problem, ali se to može istražiti. Važno je 
uočiti da su liberalne i demokratske vrijednosti imale izuzetnu ulogu u razvoju hrvatske 
nacije. Razumije se da sve te nove vrijednosti (slobodu, jednakost, ravnopravnost, parla- 
mentarnu demokraciju, višestranački sustav, slobodne izbore, građanske slobode itd.) nije 


VA Canjuga je inače u mnogim svojim neodmjerenim javnim izjavama “optužio" Odsjek za povijest da ga nije 
uzeo za asistenta kada se je prije više godina natjecao za to mjesto. A njegova je želja bila da bude sveučilišni 
profesor! Međutim, on nije na poslijediplomskom studiju, koji je davno upisao, obavio ni jednu svoju obave- 
zu: nije položio ni jedan ispit niti je napisao i jedan rad. Do sada prema tome nije pokazao da je sposoban za 
znanstveni rad. A svaki se nastavnik na Sveučilištu mora dokazati na tom području: jedino se preko znanosti i 
znanstvenog rada postaje sveučilišni profesor. To je dug i mukotrpni rad. U ostalom, razina njegove knjige o 
kojoj je ovdje riječ pokazuje da je Odsjek za povijest pravilno postupio kada ga nije uzeo za asistenta. Usp. na 
primjer njegove izjave u Globusu br. 382, 3. travnja 1998., str. 41-45. 

omogućavao nitije to mogao ni jedan konzervativni sustav ili pretjerani nacionalizam sam 
po sebi, nego jedino 1 isključivo sustav liberalnog i demokratskog građanskog/civilnog 
društva. Canjuga to međutim ne razumije. 


Zaključak 


Današnje stanje povijesne struke, ma koliko da je u ne baš najboljem stanju, možemo 
riješiti samo ozbiljnim i predanim radom, stručno i odgovorno. Naša je istraživačka 
baština o hrvatskoj povijesti bogata i plodna spoznajama, a pedagoška tradicija duga. Na 
jednoj (na rezultatima hrvatske historiografije) i drugoj (na tradiciji nastavno-pedagoške 
prakse) krenimo dalje i izgradimo suvremenu povijesnu znanost i modernu nastavu na 
svim razinama. Kriterij tom neprekidnom razvoju moraju biti trajne vrijednosti: stručnost, 
znanost i odgovornost. 


Summary 


History and Historical Criticism in Croatia Today 


The author debates certain recent critics of the Croatian historiography and historians 
(S. Antoljak, N. Šetić, A. Buczynski, Z. Canjuga). He concludes that their criticism is not 
based on professional methodology and that it 1s primarily motivated by political reasons. 

